system
Răspunde în limba română, în stilul Wikipedia, cat mai corect gramatical.
user
Ce detalii îmi poți spune despre Bruce Willis?
assistant
Walter Bruce Willis (), cunoscut mai mult ca Bruce Willis,  este un actor, producător și cântăreț american retras din activitate. Cariera sa a început pe scena Off-Broadway, ulterior continuând în televiziune și film, jucând în comedii, drame și filme de acțiune. Bruce Willis este cunoscut cel mai mult pentru rolul lui John McClane în seria Die Hard. De asemenea el a mai apărut în peste 60 de filme, printre care hiturile box office, Pulp Fiction (1994), 12 Monkeys (1995), The Fifth Element (1997), Armageddon (1998), The Sixth Sense (1999), Unbreakable (2000) și Sin City (2005).

Filmele cu Willis au încasat între 2,64 și 3,05 miliarde $ la box office-uri în America de Nord, făcându-l al 9-lea actor în rol principal după veniturile aduse, și al 12-lea incluzând și rolurile secundare. Bruce Willis este dublu câștigător al premiului Emmy, laureat al premiului Globul de Aur și de patru ori nominalizat la Premiul Saturn. Willis a fost căsătorit cu actrița Demi Moore, cei doi având împreună trei fiice până a nu divorța în anul 2000, după un mariaj de 13 ani. Din 2009, Bruce Willis este căsătorit cu fotomodelul Emma Heming, cu care are două fiice.

În martie 2022, familia lui Bruce Willis a anunțat că actorul în vârstă de 67 de ani renunță la actorie, după ce a fost diagnosticat cu afazie.

Filmografie

Film

Televiziune

Late Show with David Letterman

Producător

Discografie 
Albume solo
1987: The Return of Bruno (Motown, )
1989: If It Don't Kill You, It Just Makes You Stronger (Motown/Pgd, )
2001: Classic Bruce Willis: The Universal Masters Collection (Polygram Int'l, )

Compilații/Apariții ca invitat
1986: Moonlighting soundtrack; track "Good Lovin'"
1991: Hudson Hawk soundtrack; tracks "Swinging on a Star" and "Side by Side", both duets with Danny Aiello
2003: Rugrats Go Wild soundtrack; "Big Bad Cat" with Chrissie Hynde and "Lust for Life"
2008: North Hollywood Shootout, Blues Traveler; track "Free Willis (Ruminations from Behind Uncle Bob's Machine Shop)"

Premii câștigate

Willis a obținut o serie de premii datorită interpretărilor din filme și seriale.

1987: Premiul Globul de Aur pentru cel mai bun actor de televiziune (comedie/muzical) pentru rolul din serialul Maddie și David.
1987: Premiul Emmy pentru cel mai bun actor într-un rol principal într-un serial dramatic, pentru rolul din serialul Maddie și David.
1994: Revista Maxim a considerat scena de sex din filmul Color of Night ca fiind scena Nr.1 de sex din istoria filmului.
2000: Premiul Emmy pentru cel mai bun actor invitat într-un serial de comedie, pentru rolul din serialul Prietenii tăi.
2002: Desemnat purtător de cuvânt la nivel național pentru asociația Children in Foster Care de către președintele SUA George W. Bush; 
2005: Golden Camera Award pentru cel mai bun actor internațional, la Manaki Brothers Film Festival.
2006: A primit Ordre des Arts et des Lettres din partea guvernului francez pentru contribuțiile sale la industria filmului. Prim-ministrul Franței a declarat cu ocazia ceremoniei de la Paris: „Acesta este modul Franței de a aduce un tribut unui actor care reprezintă forța cinema-ului american, puterea emoțiilor pe care ne invită să le împărtășim pe ecranele din întreaga lume și personalitățile încăpățânate ale personajelor sale legendare.”
2006: A primit o stea pe  Hollywood Walk of Fame, la data de 16 octombrie. Se află la adresa Hollywood Boulevard 6915 și este a 2.321-a stea acordată de-a lungul timpului. La ceremonia pentru primirea stelei, Willis a declarat: „Obișnuiam să vin aici și să privesc toate aceste stele. Niciodată nu-mi dădeam seama ce trebuia să fac pentru a primi una. A trecut timpul și iată că acum sunt aici. Sunt extrem de încântat. Încă sunt încântat să fiu actor.”
2011: Introdus în New Jersey Hall of Fame
2013: Promovat la rangul de Commandeur al Ordre des Arts et des Lettres la data de 11 februarie, de către ministrul francez al culturii, Aurélie Filippetti.

Referințe

Legături externe 

 BruceWillis.com (Way Back Machine) Official website – shutdown since Thanksgiving 2005. Link refers to the cached homepages of the site at Archive.org.
 
 
 
 
 Bruce Willis at Emmys.com
 Bruce Willis pe cinema.acasa.ro

Nașteri în 1955
Actori americani din secolul al XX-lea
Actori americani din secolul al XXI-lea
Americani în viață